Hea koostööpartner,

Aasta vahetumisega jõustus karjääriteenuste reform, millega karjääriteenuste osutamine liikus Rajaleidjast Eesti Töötukassa Karjäärikeskuse alla. Eeltoodu valguses soovime rõhutada, et **Innove Rajaleidja jätkab tasuta õppenõustamisteenuste osutamist**[**kõigis Eesti maakondades**](https://www.innove.ee/organisatsioonist/kontaktid/rajaleidja-keskuste-kontaktandmed/)**.** Pakume tuge lapsevanematele, õpetajatele, koolide ja lasteaedade tugispetsialistidele ning kohalike omavalitsuste töötajatele, kes vajavad nõu lapse toetamiseks tema haridusteel.

Meie poole pöördumisel ei ole vaja eraldi suunamist ja samuti ei pea pöörduja teadma, millise spetsialisti abi laps või noor vajada võib – selle aitab välja selgitada Rajaleidja töötaja. Kliendi valikuvõimalused Rajaleidjasse pöördumiseks ei ole ka ühe keskusega piiratud, sest lapsevanem saab lähtuvalt logistikast, elukohast ja -korraldusest ise otsustada, millisesse keskusesse ta soovib minna.

Nõustamisaja kokku leppimine on 2019. aastast kliendi jaoks veelgi lihtsam ja mugavam, kui nõustamisele registreerumiseks saab valida endale sobivaima kanali:

**- helistades üle-eestilisele infotelefonile 735 0700**   
**- kirjutades meilile**[**rajaleidja@rajaleidja.ee**](mailto:rajaleidja@rajaleidja.ee)**- täites**[**veebipõhise registreerumisvormi**](https://khs.innove.ee/public_service/public_request)**rajaleidja.ee kodulehel**

Innove Rajaleidja Põlvas asub uuel aadressil: **J.Käisi 2, Põlva**. Asume II korrusel, sissepääs Kesk tn poolsest maja küljest.

Nõustamised toimuvad **ainult** eelnevalt kokkulepitud aegadel, **dokumentide vastuvõtt ja väljastamine toimub teisipäeviti kell 15-17 ja reedeti kell 10-12.**

Meenutame, et kui täiskasvanu kahtlustab lapsel mõnda hariduslikku probleemi, tuleks reageerida kohe, et mure ei jõuaks süveneda. Sealjuures tuleb ka arvestada, et nõustamisele saamiseks on vaja tegutseda ettevaatavalt, sest näiteks kevadest mitmekordistub Rajaleidja õppenõustajate koormus ning ooteajad spetsialistiga kohtumiseks on mitmeid nädalaid. Mida varem nõustamisaeg kokku leppida, seda kiiremini saab laps haridussoovituse ja abi.

Teadmisterohke õppeaasta jätku ning meeldivaid koostöiseid kohtumisi uuel aastal!

*Olulised lingid:*

* *Kõik Rajaleidja*[*võrgustiku kontaktid*](http://www.rajaleidja.ee/rajaleidja-keskused/)
* *Pikem*[*ülevaade*](https://www.innove.ee/uudis/rajaleidja-fookus-uuest-aastast-oppenoustamisel/?fbclid=IwAR3dOrydVUQUHbcfHh8oSlpjcKeD1uVTxjAEEjCSQ7bdWnBKR3lcqqTWARs)*võrgustiku plaanidest ja tegevusest alates 2019. aastast*
* [*Isikuandmete töötlemise info*](https://www.innove.ee/rajaleidja/isikuandmete-tootlemine-rajaleidja-keskustes/)*, et kliendile õppenõustamisteenuseid pakkuda*
* *Töötukassa*[*info karjääriteenuste kohta*](https://www.tootukassa.ee/content/teenused/karjaariinfo-ja-noustamine-noorele)*ning karjäärinõustamisele*[*registreerumine*](https://www.tootukassa.ee/content/teenused/noor)

Heade soovidega



**Mereli Mändmets**

juht

Innove Rajaleidja [Kagu-Eestis](http://rajaleidja.ee/rajaleidja-keskused/)

56 977 281

[mereli.mandmets@rajaleidja.ee](mailto:mereli.mandmets@rajaleidja.ee)

[www.rajaleidja.ee](http://www.rajaleidja.ee)